Едгар Алън По
Песен

Превод от английски: Георги Михайлов, 1996

chitanka.info

Видях те в твоя сватбен ден

и ти бе с лик заруменен,

и радост бе край теб навред

любов пред теб бе цели свет.

Лъча на твоя поглед скъп

бе туй едничко на света,

в което мойта болна скръб

можа да види красота.

То може би не бе освен

руменец от момински свен,

макар скръбта да удвои

у този, който те — уви! —

видя във твоя сватбен ден —

и ти бе с лик заруменен,

и радост бе край теб навред —

любов пред теб бе цели свет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.